Jens Hagbarth har de sidste to sæsoner lavet imponerende 250 point, for AaB. Pointene er dog lavet i 1 og 3 division pga. AaB?s nedrykninger de seneste sæsoner. Ikke desto mindre har Hagbarth tidligere spillet i alt ni sæsoner i den bedste danske række, for både AaB, Hot Shots og Bulldogs og har altid været en markant profil. - Hagbarth er en eftertragtet herre, og da næsten alle jyske klubber, samt et par sjællandske klubber, havde snøren ude efter ham, er vi selvfølgelig glade for at han spiller for Hot Shots i næste sæson, siger Thomas lodberg fra Brønderslev FC Hot Shots. Jens Hagbarth har spillet 6 A-landskampe, samt 13 U-landskampe for Danmark. Der er også minusser i Brønderslev. Hot Shots mister Brian "Låsen" Larsen, som stopper karrieren. Efter en lang gloværdig karriere, med masser af medaljer, har Låsen valgt at stoppe pga. travlhed. - Med tre børn og et nyt hus, er der nok at se til for mig, siger 29-årige Brian Larsen.

Referat:
Brønderslev FC Hot shots har indgået en aftale med den 23 årige allround spiller, Jens Hagbarth, som skifter fra AaB floorball.